มีอาการขาสั่นครับผม ส่วนมากจะสั่นที่ขาซ้ายตั้งแต่เท้าขึ้นมาถึงเข่าครับ ไม่ได้สั่นมากขนาดที่คนอื่นเห็น แต่จะสั่นคล้ายๆโทรศัพท์เข้ามากกว่า ขอคำปรึกษาหน่อยครับผม
สวัสดีค่ะ อาการสั่นดังกล่าวมา อาจเกิดจาก-อาการกล้ามเนื้อสั่นที่ไม่มีสาเหตุรุนแรง ซึ่งพบได้บ่อย สาเหตุไม่แน่ชัด แต่มักพบคนในครอบครัวมีอาการคล้ายกัน-ภาวะทางอารมณ์ทำให้มีการขยับของกล้ามเนื้อที่ผิดปกติ-โรคไทรอยด์เป็นพิษ-โรคพาร์กินสัน แต่ส่วนใหญ่แล้วผู้ป่วยพาร์กินสันจะมีอายุมากและมักมีอาการอื่นๆร่วมด้วยนอกจากขาสั่น เช่นจะมีกล้ามเนื้อหน้าทำงานผิดปกติทำให้แสดงสีหน้าไม่ได้ หรือการเดินก็จะติดขัดและช้า และมือจะสั่นมากแม้ขณะที่ไม่ได้ทำอะไร-โรคเนื้องอกในสมอง มักมีอาการอื่นร่วมด้วยเช่นปวดหัวมาก อาเจียนพุ่ง แขนขาอ่อนแรงข้างใดข้างหนึ่ง หน้าเบี้ยว ปากเบี้ยวจากอาการเบื้องต้น ไม่น่าเป็นโรคที่อันตราย แต่หากไม่สบายใจ สามารถไปพบแพทย์ที่รพ.ใกล้บ้านเพื่อตรวจร่างกายทางระบบประสาทเพิ่มเติมได้การดูแลตัวเองเบื้องต้นหลีกเลี่ยงกิจกรรมที่ทำให้ขาสั่นมากขึ้น หากรู้ว่าเริ่มมีขาสั่นก็ให้ควบคุมให้หยุด และสังเกตอาการทางระบบประสาทดังกล่าวไป